Anlægsbevilling til Vejplanprojekt 2014 
Sagsfremstilling 
79.       Anlægsbevilling til Vejplanprojekt 2014 - Åbent 
  
  
SAGENS INDHOLD 
Handlingsplanen til vejplanen er en prioriteret liste over de vejprojekter, der bør udføres for, at vejnettet i [adresse] 
Kommune understøtter vejplanens mål om at sikre fremkommelighed og minimere tidsforbruget for trafikanterne. 
Handlingsplanen bliver revideret årligt, således at udviklingen i trafikken, og kommunen generelt, kan påvirke 
prioriteringen af projekter, og der kan sættes ind på de mest belastede steder.  
  
På den baggrund vurderede Teknik og Kultur i 2013, at handlingsplanens projekter omkring signalanlæg skulle 
prioriteres. Således blev der gennemført en gennemgang af alle signalanlæg i kommunen med henblik på 
optimering og eventuel regulering. Resultatet heraf er en rapport med generelle forbedringer til kommunens 
signalanlæg samt en løbende proces, hvor vurdering og forbedring af teknik og kapacitet fortsat er i fokus. 
  
Tillige blev der i 2013 gennemført det højest prioriterede projekt i vejplanens handlingsplan. I krydset ved 
[adresse] og [adresse] i Hadsten blev der etableret en højresvingsbane samt ændret omløb i 
signalanlægget for at forbedre fremkommeligheden i krydset. Der vil i 2014 blive etableret et signalanlæg i krydset 
[adresse] og [adresse] i Hadsten. Yderligere vil der i henhold til Trafiksikkerhedsplanen, etableres et 
signalanlæg, i krydset [adresse] og [adresse] i [adresse]. 
  
Byrådet har 27. maj 2014 besluttet at fremrykke 3 mio. kr. til etablering af signalanlæg i krydset ved [adresse] og 
Skolevej i [adresse] og i krydset ved [adresse] og [adresse] i Hadsten. Projekterne skal være med til at sikre 
fortsat god fremkommelighed og imødekomme planlagt byudvikling. 
  
Teknik og Kultur har blandt andet på denne baggrund, og som følge af henvendelser og dialog med borgere og 
politiet, revideret handlingsplanen for 2014. Den nye handlingsplan til vejplanen er vedlagt sagen som bilag. 
  
Afledt af den reviderede handlingsplan peger Teknik og Kultur på, at der i 2014 prioriteres midler til forbedring af 
fremkommeligheden på strækningerne [adresse] mellem Hinnerup og Grundfør, samt indkøb af flere faste 
trafiktællestationer. Teknik og Kultur foreslår derudover, at der igangsættes en samfundsøkonomisk undersøgelse, 
der kan danne grundlag for den fremadrettede proces vedrørende etablering af en omfartsvej sydøst om Hadsten. 
  
 
Teknik- og 
Miljøudvalget 
11. juni 2014 
Sagsnr. 710-2007-
40388 
Dok.nr. 710-2014-
65698 
Sagsbehandler 
DPMAOL 
  
Tidl. politisk behandling 
BY, 26.06.12, pkt. 106  
Forventet sagsgang 
TM-U, ØK, BY 
Lovgrundlag 
Vejloven 
Der skal indgås en aftale med de tilstødende lodsejere om eventuel erstatning for udvidelse af [adresse] og senere 
ved en evt. etablering af omfartsvej sydøst om Hadsten.  
  
For løbende at kunne følge med i trafikudviklingen er der etableret faste tællestationer i [adresse]. 
Tællestationerne er grundlaget for trafikplanlægningsarbejdet og bliver løbende opdateret og præsenteret på 
kommunens hjemmeside. Der ønskes indkøbt og monteret 4-5 nye faste tællestationer. 
  
VURDERING 
Teknik og Kultur vurderer, at der på [adresse] på strækningen mellem rundkørslen ved [adresse], 
Engelbjerggård og landsbyen Grundfør, bør laves en vejudvidelse. Strækningen vurderes at være for smal til den 
aktuelle trafik med blandt andet større landbrugsmaskiner og busser. Grundet terrænforhold bør udvidelsen 
hovedsagelig ske på sydsiden af [adresse]. 
  
Vejstrækningen på [adresse] er ca. 1 km lang med varierende kørebanebelægning i en bredde på mellem 4,65 og 
5,00 meter. Langs vejens nordside, adskilt af et 1,00 meter bred rabatareal, ligger den dobbeltrettede cykelsti i eget 
tracé. Cykelstien får ofte grusmateriale ”smidt ud” på cykelstien, når bilerne bruger rabatarealet til at skabe 
tilstrækkelig kørebredde. Kørebanen tænkes udvidet med 1 meter på sydsiden af vejen. 
  
Ekspropriation af landbrugsjord kan komme på tale i projektet, hvis der ikke kan indgås frivillige aftaler om 
arealerhvervelse. 
  
Teknik og Kultur vurderer, at opsætning af flere faste tællestationer vil gavne kommunens samlede overblik for 
trafikstrømmene. Det vil være med til at kvalificere fremtidige beslutninger omkring trafikplanlægning. Med 
publicering af data på kommunes hjemmeside, vil det samtidigt være en serviceforbedring for borgerne. 
  
Teknik og Kultur vurderer, at der bør laves en samfundsøkonomisk vurdering af et projekt for en omfartsvej ved 
Hadsten. Formålet med vurderingen er således, at danne beslutningsgrundlag for en fremadrettet økonomisk 
prioritering. Redegørelsen skal samtidig danne grundlag for en eventuel fremadrettet proces for projektet.  
  
INDDRAGELSE/KOMMUNIKATION 
Der vil være inddragelse af de berørte lodsejere og politiet.  
  
ØKONOMISKE KONSEKVENSER 
I budget 2014 er der afsat 2 mio. kr. til vejprojekter prioriteret i ”Handlingsplan til [adresse]”. Vejplanen og tilhørende 
handlingsplan blev godkendt af Byrådet 26. juni 2012. 
  
Vejudvidelsen på [adresse] forventes at koste 1,2 mio. kr. Til forundersøgelse af omfartsvejen i Hadsten afsættes 
der 300.000 kr. Indkøb af 4-5 nye tællestationer beløber sig til 100.000 kr.  
  
Udgifter til vejplanprojekterne finansieres indenfor det afsatte rådighedsbeløb i budget 2014.  
  
  
Teknik og Kultur fremlægger sag senere i 2014 med forslag til disponering af resterende budgetbevilling på 400.000
kr. 
  
INDSTILLING 
Projekt 
Kr. 
Herredsvej, vejudvidelse 1 meter 
1.200.000 
Samfundsøkonomisk redegørelse, omfartsvej i Hadsten  
300.000 
Faste tællestationer 
100.000 
I alt 
1.600.000 
Teknik- og kulturdirektøren indstiller til Byrådet: 
  
1. At den reviderede handlingsplan til vejplanen godkendes som grundlag for de fremtidige projekter på vejområdet.  
2. At der godkendes en anlægsbevilling på 1,6 mio. kr. til gennemførelse af de nævnte vejplanprojekter finansieret af 
det afsatte rådighedsbeløb i budget 2014. 
3. At Teknik og Kultur bemyndiges til at gennemføre arealerhvervelse ved frivillige aftaler med lodsejere eller 
alternativt at forestå åstedsforretning med henblik på senere ekspropriationsbeslutning. 
  
BESLUTNING 
  
Bilag 
  
  
  
  
Teknik- og Miljøudvalget, 11. juni 2014: 
Fraværende: Ingen 
  
Indstilles godkendt. 
Handlingsplan til [adresse] 
710-2014-116423 
